cyanic-selkie/wikianc huggingface dataset:
Джо Лін Цёрнер
Джо Лін Цёрнер (Joe Lynn Turner, нар., ) — амерыканскі спявак, удзельнік гуртоў «Rainbow» і «Deep Purple».
Спіс вуліц Свіслачы
У гэтым спісе прыведзены бульвары, вуліцы, завулкі, паркі, плошчы, праезды, праспекты, спускі, тупікі, шасэ г. Свіслач
Трыбокіўці
Трыбокіўці (Трибо́ківці) — вёска ў Жыдачыўскім раёне Львоўскай вобласці Украіны. Уваходзіць у склад Навыстрылышчанскай пасялковай абшчыны.
NGC 1958
NGC 1958 (іншае абазначэнне — ESO 56-SC119) — шаравое скопішча ў сузор’і Залатая Рыба.
Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».
Мноства
Мно́ства — базавае паняцце тэорыі мностваў. Мноства разглядаецца як набор аб’ектаў, якія называюць яго элементамі. Пры гэтым:
Факт уваходжання элемента a ў мноства A абазначаецца сімвалам \in:
a \in A
Калі ж a не з’яўляецца элементам мноства A, гэта можна абазначыць так:
a \notin A
Вызначэнне мноства
Заданне спосаба выяўлення факта ўваходжання або неўваходжання аб’екта ў мноства называецца вызначэннем мноства. Адрозніваюць экстэнсіўны і інтэнсіўны шляхі вызначэння мноства.
Экстэнсіўны шлях палягае ў пералічэнні элементаў мноства. У матэматычнай натацыі элементы раздзяляюць коскай, а ўвесь спіс бяруць у фігурныя дужкі, напрыклад:
Інтэнсіўны шлях палягае ў прадастаўленні пэўнага правіла, якое дазваляе праверыць любы аб’ект на прадмет яго ўваходжання ў мноства, напрыклад:
A ёсць мноства колераў вясёлкі
Некаторая віды мностваў
Пустое мноства \varnothing — гэта мноства, якое не мае ніводнага элемента. Усе пустыя мноствы тоесныя між сабой.
Універсальнае мноства — гэта мноства, якое ўключае ў сябе ўсе магчымыя элементы. Тэарэтычна можна казаць пра «абсалютна ўніверсальнае мноства», якое ўключае ўсе магчымыя элементы. Але практычна за ўніверсальнае мноства ўмоўна прымаецца мноства ўсіх аб’ектаў, што разглядаюцца ў той ці іншай задачы.
Паняцці пустога і ўніверсальнага мностваў у вялікай ступені з’яўляюцца супрацьлеглымі.
Рэгенсбургскае біскупства
Рэгенсбургскае біскупства (Hochstift Regensburg) — адно з суверэнных тэрытарыяльных княстваў Свяшчэннай Рымскай імперыі, якое было ўтворана ў сярэдзіне XIII стагоддзя і існавала да медыятызацыі 1803 года, калі біскупства было ператворана ў архібіскупства.
Гісторыя
Біскупства заснавана архібіскупам зальцбургскім Святым Баніфацыем у 739 годзе. У XIII стагоддзі статус біскупства быў падняты да імперскага з правамі суверэннага княства імперыі.
У пачатку XVI стагоддзя біскуп Ёхан III упэўнена супрацьстаяў пратэстанцкай Рэфармацыі, але ўжо пры яго пераемніку Панкрацы фон Зінцэнгофене пратэстантамі быў разбураны сабор. У другой палове XVI стагоддзя пропаведзь езуітаў, якія заснавалі ў 1589 годзе каледж у Рэгенсбургу, змяніла сітуацыю на карысць каталікоў. Некаторыя прыходы вярнуўся ў каталіцтва ў 1614 годзе. Пазней, Трыццацігадовая вайна прычыніла вялікую шкоду дыяцэзіі. Горад абрабаваны, а духавенства і біскуп рэпрэсіям.
У 1653 годзе была заснавана дыяцэзіяльная семінарыя.
У 1668 годзе з біскупа Альберта Сігізмунда пачалася чарада архірэяў Рэгенсбурга з кіруючай Баварскай дынастыі, якая доўжылася на працягу 95 гадоў.
У 1803 годзе пры ўсеагульнай медыятызацыі біскупства ператворана ў архібіскупства пад кіраваннем князя-біскупа Карла Тэадора Дальберга. У 1810 годзе тэрыторыя архібіскупства адышла да Баварыі.
Мінскі дзяржаўны энергетычны каледж
Установа адукацыі «Мінскі дзяржаўны энергетычны каледж» — дзяржаўная сярэдняя спецыяльная навучальная ўстанова энергетычнага профілю. Каледж з’яўляецца адзінай навучальнай установай у краіне, якае рыхтуе спецыялістаў сярэдняга звяна для энергетычнай галіны Рэспублікі Беларусь.
Гісторыя
24 сакавіка 1971 года загадам міністра энергетыкі і электрыфікацыі СССР № 94 у горадзе Мінску быў створаны энергетычны тэхнікум. Першы набор складаў — 288 чалавек па спецыяльнасцях: «Электрычныя станцыі, сеткі і сістэмы», «Будаўніцтва і мантаж ліній электраперадачы», «Прамысловае і грамадзянскае будаўніцтва».
Спецыяльнасці
Каледж ажыццяўляе падрыхтоўку па наступных спецыяльнасцях:
Уільям Уіндам Грэнвіль
Уільям Уіндам Грэнвіль (William Wyndham Grenville;  — ) — 19-ы прэм'ер-міністр Вялікабрытаніі, знаходзіўся на пасадзе ў 1806—1807 гадах.
У 1789 годзе, перш чым заняць пасаду міністра ўнутраных спраў, ён нядоўга прабыў спікерам брытанскай палаты абшчын. Уільям Грэнвіль ужо стаў лідарам палаты лордаў, калі яго ў наступным годзе ўзвялі ў саслоўе пэраў як барона Грэнвіля Вотан Андэрвуда ў графстве Бекінгем.
Кнісэла
Кнісэла (Кні́село) — вёска ў Жыдачыўскім раёне Львоўскай вобласці Украіны. Уваходзіць у склад Навыстрылышчанскай пасялковай абшчыны.
Базар (Народыцкі раён)
База́р (База́р) — вёска ў Народыцкім раёне Жытомірскай вобласці Украіны. Уваходзіць у склад Народыцкая пасялковая абшчына.
Следзюкі
Следзюкі́ (, Следюки) — аграгарадок у Быхаўскім раёне Магілёўскай вобласці, каля аўтадарогі Гомель—Магілёў. За 13 кіламетраў на паўночны ўсход ад горада і чыгуначнай станцыі Быхаў, 35 кіламетраў ад Магілёва. Уваходзіць у склад Следзюкоўскага сельсавета.
NGC 1959
NGC 1959 (іншае абазначэнне — ESO 56-SC120) — рассеянае скопішча ў сузор’і Сталовая Гара.
Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».
Каміна (камуна)
Каміна (Camino) — камуна ў Італіі, размяшчаецца ў рэгіёне П’емонт, падпарадкоўваецца адміністрацыйнаму цэнтру Алесандрыя.
Насельніцтва складае 798 чалавек (2008 г.), шчыльнасць насельніцтва складае 42 чал./км². Займае плошчу 18 км². Паштовы індэкс — 15020. Тэлефонны код — 0142.
Заступнікам населенага пункта лічыцца святы San Lorenzo.
IC 4582
IC 4582 — галактыка тыпу SBbc (кампактная выцягнутая галактыка) ў сузор’і Паўночная Карона.
Гэты аб’ект знаходзіцца ў арыгінальнай рэдакцыі індэкснага каталога.
Малая Сваротва
Мала́я Сваро́тва (, Малая Своротва) — вёска ў Баранавіцкім раёне Брэсцкай вобласці. Уваходзіць у склад Маўчадскага сельсавета. Размешчана за 39 км на паўночны захад ад Баранавіч, за 9 км ад чыгуначнай станцыі Міцкевічы на лініі Баранавічы—Ліда. Насельніцтва 287 жыхароў, 117 гаспадарак (2005).
Гісторыя
На пачатку XX ст. існаваў маёнтак Сваротва ў Люшнеўскай воласці Слонімскага павета Гродзенскай губерні.
З 1921 года ў складзе Польшчы, вёска і фальварак Моўчадскай гміны Слонімскага павета.
З 1939 года ў БССР. З 15 студзеня 1940 года ў Гарадзішчанскім раёне Баранавіцкай, з 8 студзеня 1954 года Брэсцкай абласцей, з 25 снежня 1962 года ў Баранавіцкім раёне.
У Вялікую Айчынную вайну з канца чэрвеня 1941 года да ліпеня 1944 года акупіравана нямецка-фашысцкімі захопнікамі, якія спалілі палавіну вёскі. На франтах вайны загінулі 14 вяскоўцаў.
УУ 1972 годзе дзейнічалі Дом культуры, 8-гадовая школа, бібліятэка, аддзяленне сувязі, магазін. Да вёскі далучаны сумежны хутар Лімантаўшчына.
У 1999 годзе адкрыты музей імя Б. Б. Вільчкоўскага.
Інфраструктура
Працуюць с.-г. майстэрні, ветэрынарны ўчастак, Дом культуры, бібліятэка, аддзяленне сувязі, аўтаматычная тэлефонная станцыя, магазін.
NGC 1962
NGC 1962 (іншае абазначэнне — ESO 56-SC122) — рассеянае скопішча ў сузор’і Залатая Рыба.
Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».
Бэртышыў
Бэртышыў (Бертиші́в) — вёска ў Жыдачыўскім раёне Львоўскай вобласці Украіны. Уваходзіць у склад Навыстрылышчанскай пасялковай абшчыны.
Бэрэжныця (Жыдачыўскі раён)
Бережни́ця (Бэрэжныця) — вёска ў Жыдачыўскім раёне Львоўскай вобласці Украіны.
Дортмундскі тэхнічны ўніверсітэт
Агульная характарыстыка
Ва ўніверсітэце больш за 30 000 чалавек навучаюцца на амаль 80 праграмах вышэйшай адукацыі ўзроўняў бакалаўра і магістра. Гэта робіць яго адным з 20 найбуйнейшых універсітэтаў Германіі. У атласе фінансавання Нямецкага фонду даследаванняў універсітэт уваходзіць у шэраг 10 найлепшых універсітэтаў з найбольшай колькасцю даследаванняў у Германіі па пяці прадметных галінах: у вытворчай тэхніцы, эканоміцы (у тым ліку статыстыцы), матэрыялазнаўстве, адукацыйнай навуцы і інфарматыцы.
Райнер Вайс
Райнер Вайс (Rainer Weiss; нар. 29 верасня 1932, Берлін, Веймарская рэспубліка) — амерыканскі фізік, спецыяліст у галіне лазераў і лазернай інтэрфераметрыі. Адзін з заснавальнікаў навуковай калабарацыі LIGO, якая спецыялізуецца ў галіне рэгістрацыі гравітацыйных хваль. У цяперашні час прафесар-эмерыт Масачусецкага тэхналагічнага інстытута. Лаўрэат Нобелеўскай прэміі па фізіцы за 2017 год.
Біяграфія
У Нью-Ёрку яго бацька Фрэдэрык Вайс (Frederick A. Weiss), урач-неўрапатолаг па прафесіі, стаў псіхааналітыкам у групе Карэн Хорн, адкрыў прыватную практыку і апублікаваў шэраг прац у гэтай галіне. Маці, Гертруда Лоснер (Gertrude Loesner), да эміграцыі была пачынаючай актрысай, а ў Нью-Ёрку працавала прадаўшчыцай ва ўнівермагу.
Вайс правёў юнацтва на Верхнім Уэст-Сайдзе, дзе вучыўся спачатку ў дзяржаўнай школе, затым у прэстыжнай прыватнай школе, пасля заканчэння якой у 1950 годзе паступіў у Масачусецкі тэхналагічны інстытут. Спецыялізаваўся ў інжынерыі, на другім курсе перайшоў на фізічнае аддзяленне. У 1953 годзе кінуў вучобу, але неўзабаве вярнуўся ў Масачусецкі тэхналагічны інстытут тэхнікам у лабараторыі (займаўся распрацоўкай атамнага гадзінніка) і праз амаль два гады зноў стаў студэнтам, сумяшчаючы вучобу з працай у лабараторыі. У 1955 годзе атрымаў ступень бакалаўра, у 1962 годзе — ступень доктара філасофіі па фізіцы ва Універсітэце Тафтса. У 1962—1964 гадах — у постдактарантуры ў лабараторыі Роберта Дзіка ў Прыстанскім універсітэце. З 1964 года працаваў у Масачусецкім тэхналагічным інстытуце, дзе стаў прафесарам у 1973 годзе.
У 1970-х гадах Вайс быў адным з піянераў у галіне вымярэння спектру касмічнага мікрахвалевага фонавага выпраменьвання, пазней быў кансультантам навуковай групы спадарожніка COBE.
Узнагароды
Членства ў акадэміях:
Спакойнага шчасця не зычу нікому
«Спакойнага шчасця не зычу нікому…» — верш Аркадзя Куляшова, напісаны ў 1961 годзе. У гэтым невялікім творы паэт паспрабаваў выявіць сваё разуменне сэнсу чалавечага існавання.
Тэматыка і змест
Твор мае дзве часткі: першая складаецца ўсяго з двух радкоў, у якіх паэт выказвае сваё пажаданне ўяўным чытачам. Другая частка — гэта аргументацыя сэнсу аўтарскага пажадання. Яна напісана па аналогіі з народнай формай пераканання субяседніка: «Навошта табе гэта».
Верш пачынаецца радкамі «Спакойнага шчасця не зычу нікому…». Як вынікае з самой назвы, паэт уступае ў канфлікт з агульнапрынятай чалавечай аксіёмай: «Хачу жыць спакойна і шчасліва». У пачатку 1960-х гадоў у сваёй «Новай кнізе» аўтар разбурае звыклую формулу жыцця. Усё ў свеце, на думку паэта, існуе ў сістэмным, а не выпадковым адзінстве: маланка і гром, зязюля і лес, ручай і смага — усё мае сваё прызначэнне. Спакой у гэтым кантэксце траціць сваю пасіўную адзнаку, а набывае значэнне дзейснага выяўлення: усё жыве дзеля існавання іншага, усё існае павінна мець сэнс: «Навошта грымотам маланка без грому?..» Вобразы, якія супрацьпастаўляюцца і адначасова аб’ядноўваюцца ў вершы, выяўляюць як матэрыяльную, так і духоўную прыналежнасць: ручай — смага, зязюля — лес. Свет, на думку А. Куляшова, — гэта цэласнае адзінства канкрэтных жыццёвых праяўленняў, якія ўтвараюць гармонію, што ў разуменні паэта і ёсць шчасце. Матэрыяльнае без духоўнага страчвае сэнс жыцця, сутнасць чалавечага існавання.
Паэт нікому не зычыць спакойнага шчасця, бо інакш жыццё страчвае сэнс. Бяскрылыя і бяздзейсныя жаданні таксама недарэчнасць. Мэта патрабуе працы, змагання, настойлівасці.
Паралелі
Максім Багдановіч у сваім «Апокрыфе» таксама разважаў над вартасцю матэрыяльных і духоўных каштоўнасцей, над сэнсам прыгожага, — па сутнасці, над складальнікамі шчасця: «''Я ж кажу вам: добра быць коласам; але шчаслівы той, каму дадзена быць васільком. Бо нашто каласы, калі няма васількоў?''»
У вершы Аркадзя Куляшова выразна адбіўся дух часу — пачатку 1960-х гадоў, калі народ крыху адышоў ад жахаў мінулай вайны і сталіншчыны, асэнсоўваў перспектывы свайго развіцця. Сэнс чалавечага існавання не абмяжоўваўся цяпер толькі захаваннем самога жыцця — ён напоўніўся іншымі формуламі. Іх пошук, адкрыццё, аналіз сталі кірункамі творчых задач паэта.
IC 4583
IC 4583 — галактыка тыпу S? (спіральная галактыка) ў сузор’і Змяя.
Гэты аб’ект знаходзіцца ў арыгінальнай рэдакцыі індэкснага каталога.
Дзільраба Дыльмурат
Дзільраба́ Дыльмура́т (دىلرەبا دىلمۇرات, трад. кіт.: 迪麗热巴·迪力木拉提; у Кітаі больш вядомая як Dilireba (трансліт.: Дзілірэба́); нар. 3 чэрвеня 1992, Урумчы, СУАР, Кітай) — кітайская актрыса, танцорка, спявачка, мадэль і вядучая шоу ўйгурскага паходжання.
Дзяцінства і адукацыя
Дзільраба нарадзілася 3 чэрвеня 1992 года ў горадзе Урумчы, у Сіньцзян-Уйгурскім аўтаномным раёне Кітайскай Народнай Рэспублікі. У 2001 годзе, калі дзяўчынке было 9 гадоў, яе бацька прывёў яе ў сярэднюю мастацкую школу Сіньцзян, каб яна здала ўступны экзамен. У той час Дзільраба думала, што гэта былі нейкія дадатковыя заняткі. Пазней, калі яна атрымала прапанову ад школы, яна зразумела, што будзе хадзіць у школу танцаў на працягу наступных шасці гадоў.
У 2007 годзе яна скончыла Сяньцзянскі інстытут мастацтваў і стала ўдзельніцай Сіньцзянскай трупы песень і танцаў.
На працягу 2009 года Дзільраба вучылася ў Паўночна-ўсходнім педагагічным універсітэце ў горадзе Чанчунь, правінцыі Гірын. За гэты час яна заняла трэцяе месца на мясцовым конкурсе спеваў.
У 2010 годзе яна паступіла на тэатральнае аддзяленне Шанхайскай тэатральнай акадэміі па спецыяльнасці «Драма, кіно і тэлебачанне». У тым жа годзе яна спрабавала прайсці праслухоўванне ў новы праект рэжысёра Лу Чуаня «Тайная вячэра».
Попрад
Гісторыя
Упершыню Попрад быў згаданы ў 1256 годзе, насельніцтва было ў асноўным нямецкім. У 1312—1772 Попрад у шэрагу з іншымі гарадамі быў адданы ў якасці задатку за каралеўскую пазыку Польшчы.
У 1871 тут была пракладзена чыгунка. У 1927 насельніцтва Попрада пераўзвысіла насельніцтва Спішскай вобласці, і раённы цэнтр быў перанесены сюды.
Алег Емяльянавіч Кутафін
Алег Емяльянавіч Кутафін (26 чэрвеня 1937, Адэса — 4 снежня 2008, Масква) — савецкі і расійскі вучоны-правазнаўца, спецыяліст у галіне канстытуцыйнага права, акадэмік РАН (2003), ганаровы член РАТ, рэктар, а затым прэзідэнт Маскоўскай дзяржаўнай юрыдычнай акадэміі.
Бабынычы
Бабынычы (Баби́ничі) — вёска ў Народыцкім раёне Жытомірскай вобласці Украіны. Уваходзіць у склад Народыцкая пасялковая абшчына.
Карыценскі Мох
Карыценскі Мох — гідралагічны заказнік рэспубліканскага значэння ў Гарадоцкім раёне Віцебскай вобласці. Створаны ў 1993 годзе для захавання ў натуральным стане балотных масіваў Карыцінскі Мох і Чысцік-1 з характэрнай расліннасцю.
Апісанне
Плошча яго 1,35 тыс. га. Знаходзіцца ў межах Суражскай нізіны на ўсходніх схілах Лепельска-Гарадоцкага ўзвышша. Магутнасць тарфяных пакладаў да 3,7 м. Тарфяныя масівы затрымліваюць ваду ў веснавую паводку, пры выпадзенні ападкаў падтрымліваюць водны рэжым на прылеглых тэрыторыях, з’яўляюцца крыніцай сілкавання рэк Аўсянкі, Громаці, Рабінкі, Ныркі, Кабішчанкі. Балоты знаходзяцца недалёка ад поймы ракі Аўсянкі, дзе растуць рэдкія рэліктавыя віды — луннік ажываючы і вадзяны арэх.
Майсей Фраймавіч Шварцман
Майсей Фраймавіч Шварцман (нар., в. Курныкы, Вінніцкая вобласць, Украіна — , Шумілінскі раён) — Герой Савецкага Саюза (1944).
Біяграфія
Пасля школы скончыў Вінніцкі настаўніцкі інстытут. Працаваў настаўнікам, загадчыкам раённага аддзела народнай адукацыі ў горадзе Хмільныку Вінніцкай вобласці. Затым загадчыкам партыйнага кабінета Тыўраўскага райкама партыі.
У першы дзень Вялікай Айчыннай вайны прыйшоў у ваенкамат дабраахотнікам. З ліпеня 1941 года ўдзельнічаў у баях. Баявое хрышчэнне прыняў пад горадам Крыжопіль. Абараняў Маскву, ваяваў пад Вялікімі Лукамі. Асабліва вызначыўся ў баях за вызваленне Беларусі ўлетку 1944 года.
25 чэрвеня 1944 года пераправіўся на левы бераг ракі Заходняя Дзвіна ў раёне вёскі Грынёва Бешанковіцкага раёна. Пры абароне плацдарма памёр у баі.
Пахаваны ў брацкай магіле гарадскога пасёлка Бешанковічы.
Указам Прэзідыума Вярхоўнага Савета СССР ад 22 ліпеня 1944 года быў удастоены высокага звання — Герой Савецкага Саюза.
Усебеларускі народны сход
Усебеларускі народны сход — агульны сход прадстаўнікоў беларускага ўрада, кіраўнікоў прадпрыемстваў і прадстаўнікоў іншых галін гаспадаркі. З 1996 да 2021 года адбываўся кожныя пяць гадоў перад альбо пасля чарговых прэзідэнцкіх выбараў у мінскім Палацы Рэспублікі. На сходы вылучаліся дэлегаты з усіх рэгіёнаў Беларусі. Урад складаў каштарыс расходаў на падрыхтоўку і правядзенне сходаў, ажыццяўляў іх фінансавае і матэрыяльна-тэхнічнае забеспячэнне. Пачынаючы з другога сходу колькасць удзельнікаў дасягала 2500 чалавек, у тым ліку ад Мінска — 400, ад кожнай вобласці — па 350. Дзеючая ўлада ацэньвала сходы як «найвышэйшую форму дэмакратыі», прызначаную для абмеркавання найістотнейшых пытанняў жыцця дзяржавы, і параўноўвала іх з народным вечам.
Версія Канстытуцыі Беларусі, зацверджаная на рэферэндуме 2022 г., прадугледжвае рэгулярнае скліканне Усебеларускага народнага сходу (УНС), які атрымаў новыя паўнамоцтвы. Пасяджэнні УНС маюць праводзіцца не радзей за адзін раз на год, памер яго абмежаваны 1200 дэлегатамі (прадстаўнікамі ўсіх галін улады і «грамадзянскай супольнасці»). Першае скліканне УНС паводле новых правілаў запланаванае на 2024 год.
Крытыка
Апазіцыйныя партыі ў 2016 г. характарызавалі сход як «антыканстытуцыйны орган», мэтай якога была «дэлегітымізацыя інстытута парламента ў Беларусі» і «дэманстрацыя агульнанацыянальнай падтрымкі (Аляксандра Лукашэнкі) напярэдадні прэзідэнцкіх выбараў».
Паводле доктара юрыдычных навук Міхаіла Пастухова, працэдура адбору дэлегатаў на сходы ў 1990-х — 2010-х гадах была непразрыстая. Недэмакратычная працэдура прызначэння дэлегатаў апазіцыйнымі палітыкамі параўноўваецца з падборам удзельнікаў на з’езды КПСС у савецкія часы, які ажыццяўляўся аналагічна. Пастухоў таксама адзначаў, што сход, сфарміраваны па загадах выканаўчых органаў, не з’яўляўся прадстаўнічым дэмакратычным органам і не мог быць прыняты як законны выказнік волі народу.
Увядзенне Усебеларускага народнага сходу ў Канстытуцыю Беларусі выклікала хвалю крытыкі. Большасць заўваг зводзілася да таго, што орган, які наўпрост не выбіраецца народам, набыў велізарныя паўнамоцтвы, а да таго ж цяпер ён дублюе палаты парламента (напрыклад, у тым, што тычыцца заканадаўчай ініцыятывы). «Абмяркоўваць планы яго склікання мае сэнс для таго, каб (паспрабаваць) мінімізаваць магчымую шкоду, у прыватнасці, фінансавую», — заўважыў у лістападзе 2022 года палітолаг Вольф Рубінчык.
Beretta 9000
Beretta 9000 — пісталет з палімернай рамкай. Ён кампактны і досыць магутны. Боезабеспячэнне — магазін на 12 (9×19 мм Парабэлум) ці 10 (.40) патронаў. Beretta 9000 пабудаваны па схеме з кароткім ходам ствала. Усе пісталеты серыі 9000 маюць унутраны засцерагальнік, блакавальны ўдарнік да поўнага выціскання спусковго гапліка і індыкатар наяўнасці патрона ў патроннике.
Джэймс Мак-Карці
Джэймс Мак-Карці (James McCarthy; нар., Глазга) — ірландскі і шатландскі футбаліст, паўабаронца шатландскага клуба «Сэлтык» і нацыянальнай зборнай Ірландыі.
Буяніў
Буяніў (Буя́нів) — вёска ў Жыдачыўскім раёне Львоўскай вобласці Украіны.
Grupo Santander
Grupo Santander — буйнейшая фінансава-крэдытная група ў Іспаніі і Еўразоне з рыначнай капіталізацыяй каля 80 міліярдаў еўра і актывамі звыш 1 трыліёна еўра. фінансавыя інстытуты кампаніі ёсць практычна ва ўсіх краінах Цэнтральнай Еўропы і ў Лацінскай Амерыке. Ключавой структурай групы з’яўляецца Banco Santnader — буйнейшы банк Іспаніі і, згодна са станам на верасень 2010 года, буйнейшы, паводле капіпілізацыі, банк еўразоны. Штаб-кватэра — у горадзе Сантандэры (Кантабрыя).
Гісторыя
Сучасная банкаўская група з’яўляецца вынікам шматлікіх зліянняў і паглынанняў. Сваю гісторыю Grupo Santander вядзе з 1857 года, калі быў заснаваны Banco Santander.
У верасні 2007 года група абвясціла аб сваім тытульным спонсарстве галоўнага футбольнага турніра ў Паўднёвай Амерыке — Кубка Лібертадорэс, пачынаючы з 2008 года. Раней турнір спансаравала японская Toyota.
Зліянні і паглынанні
Толькі напрацягу 1985-2010 гадоў група выдаткавала на паглынанні $ 70 міліярдаў У 2004 годзе Santnader набыла буйнейшы брытанскі банк Abbey і стала дзясятым па вялічыні банкам у свеце.
У ліпені 2010 года банк набыў у шведскага банка SEB за 555 міліёна еўра 173 аддзяленні ў Германіі, а ў жніўні таго ж года набыў у Велікабрытаніі 318 аддзяленняў у Royal Bank of Scotland і выкупіў аўтакрэдыты на суму $ 4,3 міліярда ў HSBC.
У верасні 2010 года Santander абвясціў аб пакупцы ў Allied Irish Banks (AIB) 70% долі ў капітале польскага Bank Zachodni WBK (пятага па памеру актываў у краіне) за 4,2 міліярда еўра.
Уласнікі і кіраўніцтва
Старшыня савета дырэктароў — Эміліо Бацін (Emilio Botin), галоўны ўпраўляючы — Альфрэда Саэнц Абад (Alfredo Sáenz Abad).
Спонсарства
Santander выступае ў якасці тытульнага спонсара Гран-пры Кітая, Гран-пры Іспаніі, Гран-пры Германіі, Гран-пры Велікабрытаніі, а таксама з’яўляецца партнёрам такіх каманд, як McLaren і Scuderia Ferrari у Формуле-1.
Рэгенсбургскае архібіскупства
Рэгенсбургскае архібіскупства (Fürstentum Regensburg) — адно з суверэнных тэрытарыяльных княстваў Свяшчэннай Рымскай імперыі і Рэйнскага саюза, якое было ўтворана ў 1803 годзе ў эпоху Напалеонаўскіх войнаў і праіснавала да 1810 года.
Гісторыя
Рэгенсбургскае архібіскупства было ўтворана для былога архібіскупа майнцкага Карла Тэадора Дальберга, уладанні якога былі секулярызаваны. У відзе кампенсацыі для яго Напалеон стварыў новае царкоўнае княства, у склад якога былі ўключаны свабодны імперскі горад Рэгенсбург, імперскае біскупства Рэгенсбург, імперскія абацтвы Святога Эмерама, Нідэрмюнстэр і Обермюнстэр, сеньёрствы Донаўштаўф, Вёрт і Гоэнбург. Імперскі горад Рэгенсбург і царкоўныя княствы Рэгенсбурга страцілі сваю незалежнасць. Пры гэтым да новага архібіскупства адышоў голас скасаванага Майнцкага архібіскупства ў палаце курфюрстаў рэйхстага імперыі. Аднак стварэнню новай дзяржавы актыўна пярэчыла Баварыя, якая прэтэндавала на гэтыя землі. Толькі 1 лютага 1805 года Дальберг быў зацверджаны на пасадзе архібіскупа рэгенсбургскага.
У 1806 годзе частка нямецкіх княстваў утварыла Рэйнскі саюз пад пратэктаратам Францыі, што прывяло да скасавання Свяшчэннай Рымскай імперыі. Архібіскуп рэгенсбургскі Дальберг стаў князем-прымасам новага саюза. У 1809 годзе ў архібіскупстве быў уведзены кодэкс Напалеона. 20 красавіка 1809 года аўстрыйскія войскі занялі тэрыторыю княства. Паводле Парыжскага дагавора 1810 года тэрыторыя Рэгенсбурга была далучана да Баварскага каралеўства. За Дальбергам застаўся царкоўны тытул, а ў якасці кампенсацыі за страчаныя тэрыторыі яму былі пададзены графствы Ганау і Фульда.
Герб Брэсцкага раёна
Апісанне
Варажскі шчыт перасечаны срэбным хвалістым поясам: у верхняй блакітнай частцы шчыта срэбны нацягнуты лук са стралой, накіраванай уверх, ніжняя частка шчыта некалькі разоў скошана справа на чырвоны і зялёны.
Рашэнне аб зацвярджэнні герба Брэсцкага раёна было прынята раённым выканаўчым камітэтам на чале са старшынёй К. М. Бабко.
У верхняй частцы герба ў блакітным полі размешчаны лук — гістарычны сімвал абласнога цэнтра. Пасярэдзіне поля праходзіць хвалісты срэбны пояс, які ўвасабляе раку Буг, адну з найбольш важных водных артэрый заходняй часткі Беларусі. На ніжняй частцы герба чаргуюцца касыя чырвоныя і зялёныя палосы, якія сімвалізуюць памежныя слупы.
Палажэнне аб гербе Брэсцкага раёна, яго апісанне і выява зацверджаны рашэннем Брэсцкага раённага выканаўчага камітэта ад 8 кастрычніка 2001 года № 757.
NGC 1963
NGC 1963 (іншае абазначэнне — ESO 363-SC5) — рассеянае скопішча ў сузор’і Голуб.
Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».
Баджа
Ба́джа, або ба́джау (Bajau, Badjao), сама́ (саманазва: Sama) — група малых аўстранезійскіх народаў у Філіпінах, Інданезіі, Брунеі і Малайзіі. З-за прыбярэжнага ладу жыцця іх часцяком называюць марскімі качэўнікамі і марскімі цыганамі. Агульная колькасць - каля 1 млн чалавек.
Паходжанне
Згодна міфам саміх баджа, яны паходзяць з архіпелага Сулу, адкуль па розных версіях мігрыравалі з-за мясцовага гняўлівага ўладара. У канцы XX ст. лінгвісты высунулі версію, што міграцыя баджа з Сулу і захаду вострава Мінданаа адбылася ў высокім сярэднявеччы, калі адбыўся росквіт марскога гандлю з астравамі сучасных Інданезіі, Малайзіі і Кітаем. Адным з першых месцаў перасялення быў поўнач вострава Калімантан. Пазней баджа насялілі берагі ўсходу Калімантана і Сулавесі.
Этымалогія назвы баджа дакладна не высветлена. Упершыню гэтае слова з'явілася ў запісах брытанскіх чыноўнікаў Сабаха. Мяркуецца, што яно паходзіць ад дыялектанага малайскага слова bajaul ("лавіць рыбу"). Баджа называюць сябе паводле месца рассялення або імя свайго рода. У апошнія дзесяцігоддзі шырока ўжываецца назва сама, што значыць "народ". Яно прысутнічае ў большасці моў баджа, але як агульная назва стала ўжывацца вучонымі і чыноўнікамі краін, дзе яны пражываюць.
Асаблівасці культуры
Асноўнымі заняткамі баджа здаўна былі рыбалоўства, марская здабыча, пірацтва, найм на караблі ў якасці маракоў. У нашы дні яны актыўна наймаюцца ў якасці рабочых, працуюць у турызме, займаюцца дробнай сельскай гаспадаркай. На захадзе Калімантана баджа вядомы як выдатныя конегадоўцы. На поўдні Філіпін баджа падвяргаюцца дыскрымінацыі, што абумоўлівае іх эміграцыю ў суседнія краіны.
Многія групы баджа жывуць на беразе, звычайна ў асобных вёсках або на невялікіх астравах, дзе будуюць хаціны і займаюцца земляробствам. Галоўныя абавязкі ў вядзенні хатняй гаспадаркі пры гэтым кладуцца на жанчын і дзяцей. Меншасць баджа аддаюць перавагу сталаму жыццю ў лодках. У абодвух выпадках пераважаюць малыя нуклеарныя сем'і, хаця захоўваюцца шчыльныя кантакты з іншымі сваякамі па мужчынскай і жаночай лініях. Сваяцкае ўзаемадзеянне асабліва важна для баджа, што жывуць у лодках. Яны захоўваюць качавы лад жыцця і рухаюцца ўздоўж берагоў сваяцкімі флатыліямі. Сваякі звычайна збіраюцца ў агульных месцах швартоўкі, разам наведваюць астраўныя могілкі. Сярод баджа існуе пласт правадыроў, што маюць гучныя тытулы, накшталт султан або махараджа. Аднак яны маюць малы ўплыў на асобныя сем'і. Сацыяльнае расслаенне мала характэрна.
Баджа вядомы як выдатныя спевакі і музыканты. Распаўсюджаныя музычныя інструменты: флейта, барабан, гонг.
Бацькіўшчына (Народыцкі раён)
Бацькіўшчына (Батьківщи́на) — вёска ў Народыцкім раёне Жытомірскай вобласці Украіны. Уваходзіць у склад Народыцкая пасялковая абшчына.
Адам Рэчэі
Барон Адам Рэчэі (Récsey Ádám; 10 лютага 1775, Шардэн — 26 кастрычніка 1852, Вена) — венгерскі палітык, займаў пасаду прэм’ер-міністра Венгрыі ў перыяд з 3 кастрычніка і 7 кастрычніка падчас рэвалюцыі 1848 года.
Біяграфія
У 1789 годзе паступіў на службу ў аўстрыйскую армію. Вызначыўся падчас кампаніі супраць Галандыі (1793—1794) і Італіі (1796—1801), за што быў выраблены ў падпалкоўнікі. Удзельнік кампаніі 1812 года супраць Расеі, ваяваў у аўстрыйскім дапаможнага корпусе Вялікай Арміі Напалеона. У 1813 годзе ўдзельнічаў у бітвах пры Дрэздэне, Кульмі і Бітве народаў у Лейпцыга. У 1839—1846 гадах камандаваў войскамі ў Галіцыі, прымаў удзел у падаўленні нацыянальна-вызвольнага руху ў 1846 годзе. Атрымаў ганаровае грамадзянства горада Львова. Фельдцейхмейстер з 1846 г. Падчас рэвалюцыі 1848—1849 гадоў Фердынанд I Габсбург прызначыў яго прэм’ер-міністрам у процівагу прызначанага ім жа законнаму прэм’еру Лаяшу Бацьяні. Сышоў у адстаўку, калі ўспыхнула паўстанне ў Вене.
Вільхіўці (Жыдачыўскі раён)
Вільхіўці (Вільхі́вці) — вёска ў Жыдачыўскім раёне Львоўскай вобласці Украіны.
Брагуі
Брагуі (саманазва براہوی) — народ, які насяляе поўнач Індастана і частку Цэнтральнай Азіі. Агульная колькасць - 2 635 000 чал., у тым ліку 2 329 000 чал. у Пакістане, 281 000 чал. у Афганістане, 21000 у Іране, 2 000 у Туркменістане, 400 чал. у Бангладэш (2016 г.).
Гісторыя
Брагуі размаўляюць на дравідыйскай мове, што значна адрознівае іх ад суседзяў - індаарыяў. Існуюць 2 асноўныя версіі іх паходжання. Першая абапіраецца на гіпотэзу аб першасным фарміраванні дравідыйскіх народаў на поўначы Індастана і адносіць брагуі да аўтахтоннага насельніцтва даліны ракі Інд, якое захавалася з часоў Індскай цывілізацыі.
Другая версія сцвярджае, што брагуі з'явіліся значна пазней (у 1 або нават у 2 тысячагоддзях н. э. з поўдня Індыі. На карысць гэтай версіі кажа адсутнасць ранніх запазычанасцяў у мове брагуі з іранскіх моў.
Да XVII ст. на сучасным сумежжы Пакістана і Афганістана склалася канфедэрацыя плямёнаў брагуі, прадстаўнікі якой здолелі адсунуць ад улады мясцовую індуісцкую дынастыю. Росквіт дзяржавы брагуі прыпаў на XVIII ст., калі ёю кіраваў Назір-хан.
Асаблівасці культуры
Традыцыйным заняткам брагуі здаўна была адгонная жывёлагадоўля. Узімку яны праводзілі час разам са статкамі на раўнінах, а ў цёплыя сезоны - у гарах. Аднак з распаўсюджваннем таварнай гаспадаркі многія сем'і пераходзілі да аселага ладу жыцця, займаліся паліўным земляробствам, вырошчвалі пшаніцу і проса.
Сем'і патрылакальныя пашыраныя, складаюцца з некалькіх нуклеарных сем'яў братоў, на чале якіх стаіць іх бацька або старэйшы брат. Практыкуецца палігамія. Найлепшым лічыцца шлюб з стрыечнай сястрой па бацькоўскай лініі. Распаўсюджаны шлюбы з прадстаўнікамі суседніх народаў.
Нараджэнне сына вітаецца стрэламі ў паветра, святкуецца абрадавым забойствам авечак і застоллем. Існуюць звычаі абразання хлопчыкаў і першага галення валасоў (звычайна ва ўзросце 2 гадоў). Першыя менструальныя цыклы ў дзяўчынак суправаджаюцца звычаям патройных скокаў праз камні, што згодна павер'ю зберагае іх ад доўгіх крывацёкаў.
Брагуі аб'яднаны ў плямёны, якімі кіруюць старэйшыны. Так, у Пакістане налічваецца 29 племянных аб'яднанняў, але толькі 8 лічацца першаснымі. Акрамя таго існуюць пастухоўскія аб'яднанні халк, калі некалькі сем'яў аб'ядноўваюць свае статкі разам пад апекай некалькіх прафесійных пастухоў. Такім чынам дарослыя сыны маюць магчымасць заставацца ў сем'ях і дапамагаць на палетках.
Паўседзённая культура і вусная народная творчасць зведалі моцны ўплыў ісламу і ўплыў суседніх народаў. Распаўсюджаны гераічныя эпічныя паданні. Традыцыйныя віды спорту - конныя спаборніцтвы і стральба з луку.
Мова
Мова брагуі належыць да дравідыйскай сям'і моў, падзяляецца на шэраг дыялектаў. Пісьмовасць на аснове іранскага алфавіту і лацінкі.
IC 4584
IC 4584 — галактыка тыпу Sc (кампактная спіральная галактыка) ў сузор’і Паўднёвы Трыкутнік.
Гэты аб’ект знаходзіцца ў арыгінальнай рэдакцыі індэкснага каталога.
Карона (камуна)
Карона (Carona) — камуна ў Італіі, размяшчаецца ў рэгіёне Ламбардыя, падпарадкоўваецца адміністрацыйнаму цэнтру Бергама.
Насельніцтва складае 356 чалавек (2008 г.), шчыльнасць насельніцтва складае 8 чал./км². Займае плошчу 44 км². Паштовы індэкс — 24010. Тэлефонны код — 0345.
Заступнікам населенага пункта лічыцца святы San Giovanni Battista.
Балотныця (Народыцкі раён)
Балотныця (Болотниця) — вёска ў Народыцкім раёне Жытомірскай вобласці Украіны. Уваходзіць у склад Народыцкая пасялковая абшчына.
Саўцавічы
Са́ўцавічы (, Савцевичи) — вёска ў Баранавіцкім раёне Брэсцкай вобласці. Уваходзіць у склад Маўчадскага сельсавета. Размешчана за 36 км на паўночны захад ад Баранавіч, за 10 км ад чыгуначнай станцыі Міцкевічы на лініі Баранавічы—Ліда. Насельніцтва 92 жыхары, 48 гаспадарак (2005).
Гісторыя
З 1921 года ў складзе Польшчы, вёска Люшнеўскай гміны Слонімскага павета.
У Вялікую Айчынную вайну з канца чэрвеня 1941 года да ліпеня 1944 года акупіраваны нямецка-фашысцкімі захопнікамі, на франтах вайны загінулі 22 вяскоўцы. У 1972 годзе далучана суседняя вёска Іванавічы.
Віктар Уладзіміравіч Бельцюкоў
Віктар Уладзіміравіч Бельцюкоў (нар., с. , Алушцінскі раён, Крымская воблсць, УССР) — беларускі архітэктар. Муж архітэктара Ірыны Бельцюковай.
Саўцавічы
Інфраструктура
Працуе магазін.
Віктар Уладзіміравіч Бельцюкоў
Біяграфія
Скончыў у 1985 годзе Свярдлоўскі архітэктурны інстытут (выкладчыкі архітэктурных дысцыплін Б. Арлоў, А. М. Лікін, А.  Вянгераў). Працаваў у 1985—1987 гадах у Гомельскім філіяле інстытута «Белкалгаспраект»; у 1987—1991 гадах ў Жлобінскай АКМ інстытута «Гомельграмадзянпраект»; у 1991—1993 гадах КП «Інстытут Гомельсельбудпраект»; у 1993—2001 гадах ААТ «Інстытут Гомельпраект»; з 2001 года ў ТККП «Інстытут Гомельграмадзянпраект».
Член Беларускага саюза архітэктараў з 2000 года.
Творчасць
Асноўныя творчыя працы: праекты забудовы мікрараёнаў № 20 (1989), № 3 (1990), № 18 у г. Жлобіне (1991); квартал сядзібнай забудовы ў раёне вул. Паўночнай у г. Калінкавічы (1994, у сааўтарстве); жылы квартал у п. Навагорск Хімкінскага раёна Маскоўскай вобласці (1997, у сааўтарстве); жылы квартал «Рамонок» — карэктоўка праекта забудовы мікрараёна № 18 у г. Жлобіне (2000, у сааўтарстве).
Узнагароды
Узнагароджаны Дыпломам I ступені Рэспубліканскага агляду-конкурсу на лепшы архітэктурны твор года «Брэст-99» у намінацыі «Горадабудаўніцтва» за «Забудову пасёлка Навагорск Хімкінскага р-на Маскоўскай вобл.». Лаўрэат прэміі Прэзідэнта Рэспублікі Беларусь «За духоўнае адраджэнне» (2020, у складзе аўтарскага калектыва) — за стварэнне мемарыяльнага комплексу на месцы спаленай в. Ала ў Светлагорскім раёне Гомельскай вобласці.
Валыця-Гніздычыўска
Валыця-Гніздычыўска (Волиця-Гніздичівська) — вёска ў Жыдачыўскім раёне Львоўскай вобласці Украіны.
Мігель Сервет
Мігель Сервет (Michael Servetus, Miguel Serveto y Conesa, 29 верасня 1511, Вільянуэва-дэ-Сіхена —, ) — іспанскі мысляр, тэолаг-антытрынітарый, прыродазнавец і ўрач.
Біяграфія
Вучыўся ў Сарагосе, Тулузе, Парыжы, дзе вывучаў матэматыку, геаграфію, астраномію, права, медыцыну. Мігель Сервет упершыню ў Еўропе апісаў малы круг кровазвароту.
У 1531 выходзіць у свет яго трактат «Аб памылках траічнасці», а праз год — другі трактат «Дзве кнігі дыялогаў пра Тройцу», які стаў адказам на палеміку ў сувязі з яго першай працай. Антытрынітарныя погляды Сервета выклікалі пратэст як у каталіцкім, так і ў пратэстанцкім свеце, і ён быў вымушаны хавацца, прыняўшы імя Міхаіла Віланавануса.
Пасля 1532 Сервет пасяляецца ў Ліёне. У гэты перыяд ён піша каментарыі да новага выдання «Геаграфіі» Пталамея, у якім, у прыватнасці, аднаўляе забыты прыярытэт Калумба ў адкрыцці Новага святла. У 1535-38 вывучае медыцыну ў Парыжскім універсітэце. Яго астралагічныя заняткі выклікалі незадаволенасць прафесараў універсітэта, справа разглядалася Парыжскім парламентам, пасля чаго Сервет быў вымушаны бегчы з горада. Ён жыве ў розных гарадах Францыі, займаючыся пад чужым імем медыцынскай практыкай.
Пасля 1540 становіцца асабістым урачом архібіскупа П’ера Пальм’е ў В’ене. Перапіска з Кальвінам, якую Сервет вядзе на працягу некалькіх гадоў, выяўляе поўную нязгоду ў поглядах, і Кальвін прылічае Сервет да ліку лютых ворагаў хрысціянскай рэлігіі. У 1553 годзе ў В’ене ананімна выходзіць галоўная праца Сервета «Аднаўленне хрысціянства». Лічачы бяздумным хрышчэнне немаўлят, Сервет мяркуе, што хрышчэнне павінна адбывацца ўжо ў сталым, свядомым узросце. Разглядаючы паняцце душы, Сервет паспрабаваў даць уяўленне аб крыві як месцазнаходжанне душы, упершыню ў Еўропе апісаў малы круг кровазвароту. Прыярытэт яго ў вывучэнні кровазвароту лічыўся бясспрэчным да таго часу, пакуль у 1929 у Дамаску не быў знойдзена рукапіс арабскага лекара Ібн-ан-Нафісы з апісаннем лёгачнага кровазвароту. Прамыя тэкставыя супадзенні ў апісаннях Сервета і Ібн-ан-Нафісы дазваляюць меркаваць знаёмства Сервета з тэкстам яго арабскага папярэдніка.
Кніга Сервета была прызнана ерэтычнай, а ўвесь тыраж яе знішчаны. Кніга выйшла з ініцыяламі M. S. V., што дазволіла інквізіцыі ўсталяваць аўтарства Сервета. Ён быў арыштаваны, але падчас судовага працэсу ўцёк з турмы і быў завочна прысуджаны да смерці. Пакінуўшы Францыю, Сервет, відаць, спрабаваў знайсці прытулак у Неапалі. Яго шлях ішоў праз Жэневу, дзе ён быў пазнаны Жанам Кальвіна і па прысудзе жэнеўскай кансісторыі спалены на вогнішчы. Ён увайшоў у гісторыю перш за ўсё як першая ахвяра пратэстанцкага фанатызму, і яго смерць паклала пачатак шматвяковай дыскусіі аб свабодзе сумлення. Першым працай на гэту тэму быў трактат вядомага італьянскага гуманіста Себасцьяна Кастэла «Аб ерэтыках» (1554). Вальтэр пісаў у «Вопыце аб норавах», што пакаранне Сервета зрабіла на яго большае ўражанне, чым усе вогнішчы інквізіцыі.
Аляксей Паўлавіч Сакольскі
Аляксей Паўлавіч Сако́льскі (Алексей Павлович Сокольский;  — ) — савецкі шахматыст, шахматны тэарэтык, літаратар і педагог. Майстар спорту СССР па шахматах (1938). Заслужаны трэнер СССР (1965).
Біяграфія
Нарадзіўся ў сяле Каньгушы (зараз у Ельнікаўскім раёне Мардовіі, Расія). У 1934 годзе скончыў Ленінградскі педагагічны інстытут. У 1938 годзе, пасля паспяховага выступлення ў паўфінале першынства СССР, а таксама чэмпіянаце таварыства «Працоўныя рэзервы» стаў майстрам спорту. Пачатак Вялікай Айчыннай вайны застаў Аляксея Сакольскага на турніры ў Растове-на-Доне. Знаходзячыся ў эвакуацыі ён паспяхова прымаў удзел у шахматных спаборніцтвах у Куйбышаве і Свярдлоўску. Пасля вайны пераехаў у Львоў. У 1950—1953 гадах быў трэнерам зборнай каманды СССР, якая перамагла на шахматнай Алімпіядзе ў Хельсінкі. У 1953 годзе ў якасці трэнера-секунданта І. Баляслаўскага пераехаў у Мінск. У 1955—1969 гадах А. П. Сакольскі быў трэнерам Беларускага савета добраахвотнага спартыўнага таварыства «Спартак».
Памёр А. П. Сакольскі 27 снежня 1969 года. Пахаваны на Усходніх могілках Мінска.
Babymetal
Babymetal (ベビーメタル) «стылізавана як BABYMETAL» — японская вакальна-танцавальны каваі-метал-гурт. Іх гуказапісвальная кампанія вызначае стыль гурта як «каваі-метал». У складзе гурта дзве ўдзельніцы — Su-metal (Судзука Накамота) і Moametal (Моа Кікуці).Раней трэцяй удзельніцай гурта была Yuimetal (Юі Мідзуна), але 19 кастрычніка 2018 года на афіцыйным сайце гурта з’явілася паведамленне аб тым, што Юі пакінула гурт з-за дрэннага стану яе здароўя, пасля яе адсутнасці на жывых выступах са снежня 2017 года. У 2019 годзе гурт прадставіў трох бэк-танцораў, якія называюцца «Мсціўніцы» (The Avengers), якія выступалі па чарзе на кожным канцэртным шоу, утвараючы трыа з Moametal і Su-metal. На жывых выступах разам з гуртом выступаюць сесійныя музыкі, вядомыя як «Kami Band». 3 кастрычніка 2021 года гурт абвясціў аб канцы 10-годдзя Babymetal, але наўпрост не заявіўшы пра ўзяты перапынак або закрыццё гурта.
Гісторыя
Гурт быў сфарміравана як «саб-ю́ніт» (падгурт) японскай дзявочай музычнай групы Sakura Gakuin.
Іх першы сінгл быў калабарацыяй з гуртом «Kiba of Akiba». Выйшаў пад назвай «Babymetal/Kiba of Akiba» 7 сакавіка 2012 года і трапіў на трэці радок у штотыднёвым індзі-хіт-парадзе «Oricon» (Oricon Indie Singles Chart, сярод рэлізаў на незалежных лэйблах гуказапісу) і на першую ў індзі-спісе крамы Tower Records Shibuya. Першы ж іх сінгл «Ijime, Dame, Zettai» на мейджар-лэйбле выйшаў 9 студзеня 2013 года і прадаўся ў першы тыдзень у колькасці 19 тысяч копій, дэбютаваўшы на шостым месцы Oricon Weekly Singles Chart (гэта значыць у асноўным хіт-парадзе, за тыдзень сярод усіх рэлізаў).
Вясной 2013 года Судзука, якой ужо было 15 гадоў, сканчвала сярэднюю школу і пераходзіла ў старэйшую. Такім чынам, яна павінна была «скончыць» і акадэмію Sakura Gakuin (гэта значыць пакінуць гурт Sakura Gakuin, таму што ў ёй складаюцца дзяўчынкі не старэйшыя за сярэднюю школу). Тым не менш 1 лютага на сваім канцэрце ў Токіа гурт абвясціў, што не распускаецца і будзе працягваць сваю дзейнасць па «змене свету» на працягу пэўнага часу. Ужо не як «клуб» (саб-юніт) у складзе Sakura Gakuin, а як асобны гурт.
19 чэрвеня 2013 года Babymetal выпусціў свой наступны сінгл «Megitsune» пад лэйблам Toy’s Factory і іх новым падлэйблам BMD Fox Records. 26 лютага 2014 года выйшаў першы аднайменны альбом гурта «Babymetal». У альбом ўваходзіла трынаццаць трэкаў. Таксама абмежаваным накладам былі выпушчаныя DVD з кліпамі гурта і кадрамі з жывых выступаў. Па дадзеных кампаніі «Oricon» у першы тыдзень пасля рэлізу альбом быў прададзены ў Японіі ў больш чым 37 тысячах экзэмплярах. У чарце кампаніі «Oricon» альбом дэбютаваў на 4-м месцы, а ў чарце часопіса «Billboard Japan» — на 2-м. 1 і 2 сакавіка 2014 года гурт даў два канцэрты на арэне Nippon Budokan. З іх сярэднім узростам 14.7 гадоў яны сталі самымі маладымі дзяўчатамі ў гісторыі арэны, якія праводзілі там выступы. Абодва канцэрты наведалі прыкладна 20 тысяч чалавек. Праз нейкі час быў выкладзены ролік, які анансаваў першы сусветны тур. Першапачаткова гурт выступіў у Парыжы і Кёльне. Фестываль Sonisphere ў Вялікабрытаніі быў пасля дададзены да тура, пасля таго як гурт атрымаў афіцыйнае запрашэнне выступіць пасля паспяховай кампаніі пад назвай «Babymetal For Sonisphere UK 2014». У снежні 2015 года была анансаваная дата выхаду другога альбома 1 красавіка 2016 года, а таксама новы тур з першым выступам 2 красавіка на Wembley Arena і заключнымі шоў у Tokyo Dome.
15 студзеня 2016 года была анансавана назва другога альбома «Metal Resistance».
Іх другі альбом адрозніваўся ад дэбютнага альбома. Yuimetal заяўляла, што «у параўнанні з першым альбомам, у другім альбоме яны кінулі выклік мноству новых, розных тыпаў музычных жанраў, нават больш, чым раней». Таксама адрозненне складаецца ў тым, што ў ім ужываецца больш пазітыўная лірыка чым раней. Гурт імкнуўся ахапіць больш стыляў для прыцягнення больш шырокай аўдыторыі. Гурт вырашыў назваць альбом «Metal Resistance», таму што яны верылі, што гэта назва ўяўляе, хто яны і чым займаюцца ў якасці Babymetal.
19 і 20 верасня 2016 года адбыліся заключныя шоу сусветнага тура 2016 года, якія прайшлі ў Tokyo Dome. Квіткі на абодва канцэрты былі цалкам распрададзеныя і кожны канцэрт наведалі прыкладна 55000 чалавек. Yuimetal прызналася, што яна «усё яшчэ ў шоку», што яны выступілі на гэтай пляцоўцы. Moametal адчувала тое ж самае, называючы гэта «вялікім выпрабаваннем для маладых дзяўчат нашага ўзросту выступаць на гэтай пляцоўцы». Su-metal патлумачыла, што «у Японіі мы гулялі на многіх буйных пляцоўках, такіх як Budokan і іншыя, але Tokyo Dome заўсёды быў месцам, у якім я марыла выступіць».
2 і 3 снежня 2017 года прайшлі канцэрты на арэне «Hiroshima Prefectural Sports Center» і насілі назву Legend «S» Baptism XX. Гэта былі першыя канцэрты ў Хірасіме, родным горадзе Судзукі, якія былі раннім святкаваннем яе паўналецця. Гэта таксама быў першы канцэрт які гурт правяла без Yuimetal з-за яе стану здароўя.
30 снежня гітарыст «Kami Band» Мікіа Фудзіёка ўпаў з назіральнай пляцоўкі. Памёр 5 студзеня 2018 года.
1 красавіка 2018 года Babymetal размясціла на сваім канале ў YouTube таямнічае відэа пад назвай «Metal Resistance Episode VII — The Revelation». У Відэа гаворыцца, што існуе «цёмны бок» Babymetal, «з сямю металічнымі духамі», і што «пачынаецца новая эра». 1 мая яны абвясцілі праз Twitter, што запускаюць уласны лэйбл, названы Babymetal Records.
У маі 2018 года, на першым канцэрце ў туры па Злучаным Штатам апынулася, што Yuimetal не будзе прымаць удзел у туры без папярэдняга папярэджання. На фоне чутак аб статусе фанатаў Yuimetal у гурце, прадстаўнік «5B Management», амерыканскай кіруючай кампаніі, якая прадстаўляе Babymetal, адказаў на запыт часопіса «Alternative Press Magazine», сказаўшы, што «Yuimetal застаецца членам гурта, але яна не будзе ўдзельнічаць у гэтым туры ў цяперашні час». Адказ таксама намякаў на тое, што «новае апавяданне пра будучыню гурта ў цяперашні час эвалюцыянуе» і «сюжэт», які «змяніўся».
19 кастрычніка 2018 года, незадоўга да старту азіяцкай часткі тура, выйшаў новы сінгл «Starlight». У той жа дзень было абвешчана, што Yuimetal больш не удзельнічае ў Babymetal. Юі апублікавала запіс, дзе патлумачыла сваё рашэнне і яе жаданне займацца сольнай кар’ерай.
1 красавіка 2019 года група абвясціла, што выпусціць трэці альбом на працягу гэтага года. 23 красавіка было абвешчана аб Першым арэнным канцэрце ў Злучаных Штатах які павінен прайсці 11 кастрычніка на арэне The Forum. Пазней апынулася, што ў гэты ж дзень выходзіць і трэці альбом гурта «Metal Galaxy». 10 мая 2019 года выйшаў новы сінгл «Elevator Girl». 1 ліпеня 2019 года гурт выпусціў новы сінгл і відэа да яго пад назвай «PA PA YA!!» сумесна з рэперам F. HERO. Відэа, знятае на адным з канцэртаў на «Yokohama Arena». У відэа таксама прысутнічае дадатковы танцор Кано Фудзіхіра, адна з трох дзяўчат, у цяперашні час танцуе замест Юі — Кано Фудзіхіра, Рыха Саясі і Мамока Окадзакі, якія вядомыя як «Мсціўніцы» (The Avengers.
Тэрасавае земляробства
Тэрасавае земляробства — размяшчэнне палёў для культывавання розных кільтур на многіх узроўнях пагорка, у выглядзе шырокіх прыступак. Метад выкарыстоўваецца з мэтай кансервацыі глебы для запаволення або недапушчэння эрозіі паверхні, гэтак жа як і для ўтрымання ірыгацыйных вод.
Метад у розныя часы выкарыстоўваўся або працягвае выкарыстоўвацца ў Кітаі, Індакітаі, Інданезіі, на Філіпінах, у Андах. Асобныя прыклады, верагодна, існавалі ў старажытным Вавілоне (Вісячыя сады Семіраміды), у старажытным Рыме (Віла Папірусаў ў Геркулануме). Такая форма земляробства асабліва прыдатная для культур, якія патрабуюць вялікай колькасці вады, напрыклад, рысу. Акрамя таго, на тэрасах лягчэй ажыццяўляць механічны і ручны засеў і збор ураджаю, чым на плантацыях раўніннага тыпу.
Babymetal
Гісторыя
У кастрычніку 2019 года гурт дасягнуў вяршыні чарта Billboard Rock Top Albums Chart, стаўшы першай азіяцкай камандай, якой гэта удалося. Праз год Babymetal выступілі ў якасці запрошанага артыста на EP Bring Me the Horizon Post Human: Survival Horror у песні «Kingslayer».
23 снежня 2020 года быў выпушчаны першы зборнік гурта «10 Babymetal Years». У гонар 10-годдзя ўтварэння гурта 25 жніўня 2021 года канцэртныя відэа гурта «10 Babymetal BUDOKAN» былі выпушчаныя ў фармаце аўдыё-вінілу. 10 кастрычніка 2021 года гурт выпусціў загадкавае відэа, намякаючы на перапынак ці канец гурта з паведамленнем: «Тры металічных духу, якія ззялі з 2010 года, нават калі б яны пакінулі Зямлю, працягвалі б вечна ззяць ў нашых сэрцах і ва ўсёй Металічнай Галактыцы. Легенда ператвараецца ў міф, які ператвараецца ў жывую Легенду… Што чакае нас за канцом лесвіцы, якая вядзе ў жывую Легенду, ведае толькі Лісіны Бог».
1 красавіка 2022 года на сваім афіцыйным сайце гурт абвясціў пра пачатак падзеі «THE OTHER ONE» — плана па аднаўленні праз віртуальны свет «METALVERSE», які «пакажа нам той бок Babymetal, пра існаванне якога мы і не падазравалі». Адначасова з гэтым на сайце быў адкрыты доступ да лічбавай галерэі «THE OTHER ONE», якая дазволіць пазнаёміцца з «зноў адкрытымі песнямі і візуальнымі эфектамі, якія будуць адноўлены на аснове алгарытму METALVERSE».
Склад
Афіцыйна былі апублікаваныя толькі імёны асноўных удзельнікаў Babymetal.